প্রতিশ্রুতি মতো আগামীকাল মুর্শিদাবাদ সফরে মুখ্যমন্ত্রী, ব্যস্ততা তুঙ্গে

ওয়েবডেস্ক: ওয়াকফ ইস্যুতে (Waqf Issue) মুর্শিদাবাদে (Murshidabad) প্রায় ঝড় বয়ে গিয়েছে। তখন থেকেই মুখ্যমন্ত্রী গুজবে কান দিয়ে পরিস্থিতি শান্ত রাখার আহ্বান জানিয়ে গেছেন রাজ্যবাসীকে। এবার সেই মুর্শিদাবাদে সোমবার আসছেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। মুখ্যমন্ত্রীর সফর ঘিরে নিরাপত্তার পাশাপাশি দলীয় কর্মীদের প্রস্তুতি তুঙ্গে।

মুখ্যমন্ত্রীর কর্মসূচি অনুযায়ী, ৬ তারিখ সকালে বহরমপুর থেকে যাবেন সামশেরগঞ্জ ব্লকের ধুলিয়ানে। সেখানে সাম্প্রতিক হিংসায় ক্ষতিগ্রস্ত কিছু পরিবারের সঙ্গে কথা বলতে পারেন মমতা বন্দ্যোপাধ্যায়। সামশেরগঞ্জের পরে মুখ্যমন্ত্রীর যাবে সুতি ছাবঘাটি ময়দানে। সেখানে একটি প্রশাসনিক জনসভায় অংশগ্রহণ করবেন তিনি। বিভিন্ন সরকারি প্রকল্পের সুবিধাভোগীদের হাতে তুলে দেওয়ার পাশাপাশি একাধিক প্রকল্পের উদ্বোধন এবং শিলান্যাস করবেন তিনি।

আরও পড়ুন: মুখ্যমন্ত্রীর সফরের আগেই সাসপেন্ড সামশেরগঞ্জের ওসি-এসআই

প্রসঙ্গত, সম্প্রতি মেদিনীপুরের একটি সরকারি জনসভা থেকেই মুখ্যমন্ত্রী ঘোষণা করেছিলেন মে মাসের প্রথম সপ্তাহে তিনি ধুলিয়ানে যাবেন। সেখানে গিয়ে ক্ষতিগ্রস্ত মানুষের সঙ্গে কথা বলবেন।

মুখ্যমন্ত্রীর মুর্শিদাবাদ সফর সম্পূর্ণ সরকারি হলেও জেলা তৃণমূল নেতৃত্বের তরফ এই কর্মসূচি সফল করে তোলার জন্য ব্যস্ততা তুঙ্গে।

জেলা প্রশাসন সূত্রে খবর, সোমবার রাতে আসছেন মুখ্যমন্ত্রী। রাত্রিবাস করবেন সার্কিট হাউসে। ৬ তারিখ সকালে বহরমপুর ব্যারাক স্কোয়ার মাঠের হেলিপ্যাড থেকে চপারে করে ধুলিয়ানের উদ্দেশ্যে রওনা দেবেন। ধুলিয়ান ফুটবল মাঠে মুখ্যমন্ত্রীর জন্য একটি হেলিপ্যাড তৈরি করা হচ্ছে।

তৃণমূল কংগ্রেসের জঙ্গিপুর লোকসভা কেন্দ্রের সাংসদ তথা জঙ্গিপুর সাংগঠনিক জেলা সভাপতি খলিলুর রহমান বলেন,’ রবিবার সকাল পর্যন্ত মুখ্যমন্ত্রীর মুর্শিদাবাদ জেলা সফরের বিস্তারিত বিবরণ আমাদের জানানো হয়নি। তবে বহরমপুর থেকে হেলিকপ্টারে মুখ্যমন্ত্রীর সামশেরগঞ্জের ধুলিয়ানে আসার কথা। তার পর সুতির ছাবঘাটি ময়দানে সরকারি জনসভায় বক্তব্য রাখবেন, পরে বিভিন্ন সরকারি প্রকল্পের উদ্বোধন ও শিলান্যাস করবেন তিনি। ক্ষতিগ্রস্তদের সঙ্গে কথা বলবেন মুখ্যমন্ত্রী। তাদের হাতে ক্ষতিপূরণও তুলে দিতে পারেন তিনি।

জানা গেছে, মুখ্যমন্ত্রী মমতা বন্দ্যোপাধ্যায়ের আসার অপেক্ষায় দিন গুনছে মুর্শিদাবাদ। মুখ্যমন্ত্রীর জনসভায় প্রায় ২০ হাজার জন সমাগম হতে পারে। সেইভাবেই প্রস্তুতি নেওয়া হচ্ছে।

দেখুন আরও খবর-